Slováci sa podieľali tiež na úspechoch v kolektívnych športoch. Ladislav Troják, prvý Slovák v česko-slovenskej hokejovej reprezentácii získal zlato na MS 1947. Legendárny brankár Vladimír Dzurilla sa stal trojnásobným majstrom sveta, dva tituly získali bratia Marián Šťastný a Peter Šťastný a košický kanonier Vincent Lukáč. Posledný titul získala čs. reprezentácia v roku 1985, kapitánom mužstva bol Dárius Rusnák. Bohumil Golian bol dvakrát členom tímu volejbalistov, ktorý vybojoval svetové prvenstvo. Zlatými medailami ovenčili kvarteto hádzanárov v čele s Antonom Frolom na MS 1967 .